Uutisissa: Muurinaukossa juutalaisvaltion puolesta.
Lähes 300 000 ihmistä osoitti tukea Israelille Washingtonissa.
Ja: Näyttämässä tietä Egyptissä. Yli 17 000 ihmistä -
kuuli evankeliumin Kairossa. Moni antoi elämänsä Kristukselle.
Ja: Raamatunjakeen julkaisua seurasi jopa kahden vuoden vankeusuhka.
Oikeuden päätös ja vastaajan sanoma kristityille.
KRISTILLISEN MAAILMAN UUTISET
Tervetuloa uutisten pariin! Olen Mark Martin.
Liki 300 000 ihmistä osoitti tukea Israelille Washingtonissa.
Ihmisiä eri uskonnoista ja poliittisista taustoista -
nousivat yhtenä rintamana Israelin tueksi ja antisemitismiä vastaan.
Kirjeenvaihtaja Hilary Powell raportoi.
Laululla, jonka sanoma oli vihanvastainen, -
arviolta 290 000 ihmistä kokoontui National Mall -puistoon -
tukemaan Israelia, tuomitsemaan antisemitismin -
ja vaatimaan Hamasin sieppaamien 240 panttivangin vapauttamista.
Omaiset puhuivat koskettavasti.
Sukulaisiani on panttivankeina.
KUUDEN PANTTIVANGIN SERKKU
Olen täällä, koska rakastan perhettäni -
ja lupasin huutaa maan ääriin heidän puolestaan.
Israel-tukimarssille osallistui edustajia molemmista puolueista, -
samalla kuin kritiikki kiihtyy Israelin toimia vastaan Gazassa.
Israelin ja USA:n lippumeren edessä -
kongressin demokraattijohtajat Chuck Schumer ja Hakeem Jeffries -
liittivät kätensä puhemies Mike Johnsonin -
ja senaattori Joni Ernstin kanssa.
Harva asia Washingtonissa pystyy yhdistämään eri puolueiden johtajat, -
mutta Israelin ja sen kansan selviytyminen on sellainen.
Kongressi tukee yli puoluerajojen Israelin valtiota -
ja Israelin kiistämätöntä oikeutta olla olemassa.
Marssijat Israelin lipun väreissä seisoivat kristittyjen vierellä.
Edessäni on koolla ihmisiä -
kaikista uskonnoista, vakaumuksista, identiteeteistä ja taustoista.
Teitä yhdistävät kammo juutalaisvihaa vastaan -
ja sen tappavan luonteen tunnustaminen.
Minulla on tämä yksi sanoma: -
Israel, sinä et ole yksin!
Myös nuoria oli mukana paljon. He toivat esiin huolensa muista.
Meidän täytyy seistä maana heidän hätänsä hetkellä.
Yksi oppilasryhmä tuli Miamista tukemaan Israelia.
Collegeen tähtäävä Shoshana Wigoda kuvailee asiaa henkilökohtaiseksi.
Olemme juutalaisia. Rakastamme Israelia, ja se on kotimme.
Se on ainoa paikka, missä voimme tuntea olomme turvalliseksi.
Vastustamme Israelin valtiota, koska olemme juutalaisia!
Joukko juutalaisia vastusti rauhanomaisesti Israelia ja sionismia.
Yksi isä sanoo: "Vakavoittavaa, -
että lapset joutuvat osaksi tätä niin nuorina."
Lapsemme ovat juutalaisessa päiväkodissa.
He ovat surevien ympäröimiä.
Surullista, että he joutuvat oppimaan sen siinä iässä.
Rauha on ollut järjestäjille tapahtuman kulmakivi.
Pormestari Muriel Bowser sanoo: "Kansalliskaartin läsnäolo -
on ollut osaltaan varmistamassa sitä."
Washingtonista Hilary Powell, CBN News.
Kaksi viikkoa ennen Israel-marssia Washingtonissa marssi -
pienempi palestiinalaisia tukeva joukko.
Se paljasti jaon Israelin ja palestiinalaisten kannattajien välillä.
Jako on sukupolvien välinen.
Vanhemmat tukevat Israelia, nuoret palestiinalaisia.
CBN:n Brody Carter raportoi, miten sosiaalisella medialla levitetään vihaa.
Vapaa Palestiina!
Protestit vahvistuvat Israelin ja Hamasin sodan syvetessä.
Palestiinalaisia tukevia liikkeitä syntyy kaikkialla.
Marssilla Washingtonissa on yli 30 000 ihmistä, -
kertoo lupaosasto. Marssijat vaativat vapautta Palestiinalle.
Vapaa Palestiina!
Vastustamme poliittista sionismia. Meistä se on rasistinen ideologia, -
jolla yritetään oikeuttaa alkuperäisten palestiinalaisten karkotus.
Walter Smolarek oli mukana järjestämässä tapahtumaa.
Harvard Caps Harris -laitoksen kysely osoittaa, -
että amerikkalaisista 84 % kannattaa Israelia.
Havaittavissa on kasvava sukupolvinen kuilu.
Yli 65-vuotiaista 95 % tukee Israelia, -
mutta 18―24-vuotiaista vain 52 % tukee Israelia.
Nuoret, 18―24-vuotiaat eivät ehkä ole käyneet Israelissa -
eivätkä edes eläneet vielä WTC-iskujen aikana.
Heillä ei ole henkilökohtaisia kokemuksia terrorismista, -
ja he uskovat herkemmin internetistä kuulemiansa tietoja.
Nuoria sanotaan diginatiiveiksi, -
sillä he saavat uutiset lähinnä sosiaalisesta mediasta, -
jossa virheelliseen tiedon jopa tahallista levitystä on vaikea estää.
Media muovaa käsityksiä, käsitykset kulttuuria.
Kinchlow pitää mm. Facebookia, Instagramia ja TikTokia -
mielipiteistä kilpailevina taistelukenttinä.
Nuoret ovat tottuneet saamaan uutisensa niistä.
He eivät tarkasta faktoja tai kuuntele muiden mielipiteitä.
Huolestuttavasti amerikkalaisista 16 % puolustaa Hamas-terroristeja.
On epäoikeudenmukaista vetää tähän joka kerta Hamas.
Luulisi, että terroristi-isku viattomia siviilejä vastaan -
herättäisi sympatiaa Israelia kohtaan, -
mutta se on merkillisesti saanut antisemitismin ryöpsähtämään -
ainakin joillakin alueilla ja joissakin yhteisöissä.
Penn toteaa, että suurin uhka Amerikalle kumpuaakin -
kahtiajaosta, antisemitismistä ja väkivallasta.
Washingtonista Brody Carter, CBN News.
Tulossa: Evankeliumia Kairossa.
Evankelistaa patisteltiin perumaan tapahtuma.
Hän vastasi: "Jumalamme on suurempi", ja tuloksen näemme pian.
Lähde kohti rauhaa ja täyteyttä. Löydä toivo yksin Kristuksessa -
mullistavasta viisaudesta, -
jota Pat Robertsonin klassikkokirja "Ten Laws for Success" tarjoaa.
Saavuta tarkoitus ja tyytyväisyys -
tutkimalla askeleita ohjaavia periaatteita.
Opi menestyvää ja merkityksekästä elämää -
ja tuo siunauksia ja yhteyttä perheeseesi.
Paketissa on kovakantisena kirja "Ten Laws for Success", -
opetukseen liittyvä työkirja -
sekä pääsykoodi äänikirjaan.
Saat paketin kiitoksena, kun liityt CBN-kumppaniksi.
Tartu mahdollisuuteen rikastaa matkaasi ja valjastaa potentiaalisi.
Soita ruudun numeroon tai rekisteröidy kotisivuillamme.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas. Egyptissä on järjestetty maan historian suurin kristillinen tapahtuma.
Sen järjesti Michael Youssefin Leading The Way -järjestö.
Evankeliumia tuli kuuntelemaan 17 000 ihmistä.
Yli 7 800 ihmistä lähti seuraamaan Jeesusta.
Gary Lane jututti Michael Youssefia.
Miksi tapahtumaan Kairossa saapui niin paljon ihmisiä?
Kiitos, Gary. Ensinnäkin vuosi sitten sain kutsun -
pastoreilta ja kirkkojohtajilta 27 tunnustuskunnasta.
He sanoivat: "Meillä ei ole koskaan ollut -
näin mittavaa evankelista kampanjaa. Rukoilisitko?"
Rukoilin, ja koin, että totta kai lähden mukaan.
Se oli huikeaa. Kello oli yli puolenyön. Ihmiset eivät halunneet lähteä.
He sanoivat: "Pyhä Henki on täällä." Se oli esimakua taivaasta.
Ihmiset eri tunnustuskunnista ja taustoista ylistivät yhdessä.
Sitten Jumala antoi minulle sanoman Matt. 24:stä: -
"Sillä niinkuin oli Nooan päivinä, niin on Ihmisen Pojan tulemus oleva."
Sanoin, että nyt on aika antaa elämä Kristukselle.
Ihmiset vastasivat runsaasti yli sen, -
mitä odotimmekaan.
Evankeliumiin vastasi liki puolet väkijoukosta.
Mikä selittää tällaisen nälän siellä Egyptissä?
Meneillään on monia asioita, -
sota pohjoisrajalla Hamasin kanssa -
ja 40 % inflaatio Egyptissä. Ihmiset todella kärsivät.
Jotkut ovat menettämässä toivon.
He kaipaavat toivoa ja rauhaa.
Juuri se oli sanomani, että Kristuksessa voi saada rauhan -
riippumatta olosuhteista ja ympäristöstä.
Se sai vastakaikua, ja kiitän siitä Jumalaa.
Se oli yksinkertainen evankeliumi. He olivat nälkäisiä.
Ja kaikki ne valmistelut.
Meillä on ihmisiä, jotka ovat rukoilleet kellonympäri lähes 12 kuukauden ajan.
Sanonkin aina, että tämä on Jumalan vastaus uskollisten rukouksiin siellä.
Väline, jota Jumala käyttää julistamiseen, -
ei ole siellä tai täällä. Jumala voi käyttää ketä vain.
Mutta Hän vastasi heidän rukouksiinsa ja uskoonsa -
ja antoi heille sen, mikä nyt sytyttää liikkeen.
Se jatkuu. Se ei lopu.
Kiitämme Jumalaa kaikista, jotka täyttivät lapun.
Heihin otetaan yhteyttä.
Heidät ohjataan paikallisiin seurakuntiin, -
Raamattu-uskollisiin seurakuntiin.
Iloitsemme siitä, mitä Jumala on tehnyt.
Sinua kehotettiin perumaan tapahtuma Gazan sodan takia. Miten vastasit?
Minulla on hyviä ystäviä täällä Atlantassa.
Heistä monet ovat seurakuntaani. Olen heidän pastorinsa.
Kiitän Jumalaa heidän rakkaudestaan.
He kysyivät: "Miksi ottaa riski? Miksi mennä nyt?
Siellä on sota, ja se voi levitä."
Vastasin, että ensinnäkin Jumala tiesi vuosi sitten, -
kun tapahtumaa suunniteltiin, että näin tapahtuu.
Se ei tullut Hänelle yllätyksenä.
Toiseksi sanoin: "Kuvitelkaa ilmoitus, että evankelista päätti jäädä kotiin, -
koska hän on huolissaan Lähi-idän tilanteesta.
Millainen Jumala minulla silloin on?
Ei tule kysymykseenkään, että perun tulemiseni."
Tiesin, että Jumalaan voi luottaa ja tämä on Hänen suunnitelmansa, -
ja haluamme seurata sitä.
Miten sota vaikuttaa Egyptiin ja alueeseen?
Paine kasvaa Egyptissä etenkin Muslimiveljeskunnan -
ja muiden hallitusta kritisoivien ryhmien suunnalta, -
mutta presidentti al-Sisi on viisas mies.
Jumala nosti hänet juuri tällaista aikaa varten.
Hän rakastaa kansaansa, -
ja kaikki päätökset hän tekee kansansa etu mielessään.
Hän lähettää paljon apua.
Monia ihmisiä tulee hoitoon ja muuta.
Mutta al-Sisi on sanonut johdonmukaisesti -
toimivansa kansansa parhaan hyväksi.
Olen kiitollinen hänestä ja hänen Jumalalta saamasta viisaudesta.
Miten sota vaikuttaa Egyptin uskoviin, ja miten heitä voisi muistaa rukouksin?
Seurakunnat kukoistavat.
Se, mitä Jumala on nyt tekemässä, on ihmeellistä.
Siellä oli evankelikaalisia, protestantteja, -
arviolta 250 000―300 000, -
kun asuin siellä 55 vuotta sitten.
Nyt Egyptissä on yli 2 miljoonaa evankelikaalia.
Kopteja on noin 10 miljoonaa.
Jumala toimii ihmeellisesti ja vetää ihmisiä puoleensa.
Ihmiset näkevät unia ja näkyjä.
He katselevat arabiankielistä Kingdom Sat -kanavaa.
He sanovat: "Tuolla julistetaan Hänestä, jonka näin unessani."
Sitten he soittavat kanavalle. Avustajat johtavat heidät Kristuksen luo -
ja auttavat heidät alkuun. Rukoilkaa, että nyt alkanut liike -
jatkuisi vielä vuosia eteenpäin.
Hyviä ja rohkaisevia uutisia. Kiitos, kun tulit ohjelmaan. - Mielelläni.
Jumala vuodattaa Henkeään. Tulossa: -
Raamatunjakeen julkaisemista seurasi vankeustuomion uhka.
Oikeuden päätös ja vastaajan sanoma kristityille.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Hanki CBN:n "Ten Laws for Success".
Mukana Pat Robertsonin tunnettu kirja ja uusi työkirja.
Opetus antaa työkalut elämään jumalisella tarkoituksella ja voimalla.
Opit harjoittamaan mullistavia periaatteita, -
kuten käytön, muutoksen ja vastuun lakeja.
Ota Jumalan valtakunnan lait käyttöön elämässäsi.
Hanki paketti tänään.
Suomalainen poliitikko, joka on käynyt vuosien oikeustaistelua -
jaettuaan Raamattuun pohjautuvia näkemyksiä, on vapautettu syytteistä.
Kansanedustaja Päivi Räsänen twiittasi vuonna 2019 -
Roomalaiskirjeen jakeen, jossa homoutta sanotaan synniksi.
Oikeudessa käsiteltiin myös radiohaastattelua -
ja Räsäsen 20 vuotta vanhaa pamflettia.
Helsingin hovioikeus päätti olla muuttamatta -
käräjäoikeuden vapauttavaa tuomiota kolmesta syytteestä.
Tuomio olisi voinut olla kaksi vuotta vankeutta tai kovat sakot.
Billy Hallowell kysyi Räsäseltä tunnelmia ja sanomaa kristityille.
Sinut on vapautettu kaikista viharikossyytteistä.
Tämä oli jo toinen oikeudenkäyntisi.
Miltä tuntuu, kun se on viimein ohi?
Täytyy sanoa, että olen todella kiitollinen ja helpottunut tänään.
Tämä on ollut onnen päivä.
Olen totta kai koko ajan ollut luottavainen sen suhteen, -
että minut vapautetaan syytteistä, mutta ei sitä ikinä tiedä.
Hovioikeuden päätös oli kuitenkin todella selvä.
Se oli todella hyvä -
ja yksimielinen, kolme tuomaria.
Minusta tämä on hyvin vahva viesti -
sananvapauden ja uskonnonvapauden puolesta.
Toivon, että se rohkaisee niin kristittyjä kuin muitakin -
käyttämään oikeuksiaan.
Voidaanko tuomiosta vielä valittaa?
Voiko tämä vielä jatkua, vai onko tapaus nyt loppuun käsitelty?
Vaikka vapautuspäätös oli hyvin selvä -
ja oikeuden päätös oli hyvin selvä, -
vielä on olemassa se mahdollisuus, -
että syyttäjä voi hakea valituslupaa -
korkeimmasta oikeudesta.
Häntä haastateltiin tänään, ja hän sanoi harkitsevansa sitä.
Hänellä on 60 päivää aikaa -
hakea valituslupaa korkeimmasta oikeudesta.
Hän sanoo olevansa pettynyt päätökseen.
Emme siis voi tietää, miten tässä käy.
Tämä lähes viisi vuotta kestänyt oikeusprosessi -
on ollut jonkinlainen varoitusmerkki ihmisille.
Se on vaikuttanut myös niin, -
että ihmiset ovat alkaneet itsesensuroida sanomisiaan.
Toivon, ettei niin kävisi.
Siksi haluan rohkaista ihmisiä käyttämään näitä oikeuksia.
Mitä sanoisit sellaisille, joita pelottaa tuoda julki mielipiteensä.
He ajattelevat: "En halua puhua, sillä en halua samanlaiseen myllyyn."
Jos olemme vaiti Raamatun asioista, -
vakaumuksistamme ja uskostamme, -
oikeutemme ja sananvapautemme kapenevat.
Ne eivät laajene, jos pysymme vaiti.
Siksi uskon, että meillä on kutsumus puhua.
Jos uskomme Jeesukseen, puhumme Hänestä -
ja kerromme Hänen Sanansa totuutta.
Lausuntoni eivät kumpua vihasta.
Ne kumpuavat rakkaudesta, -
sillä Jumala on rakkaus ja Hänen Sanansa on kirjoitettu rakkaudesta.
Kaikki ihmiset ovat samanarvoisia.
Kaikki ihmiset on luotu Jumalan kuvaksi.
Mutta me kaikki olemme myös syntisiä ja tarvitsemme armoa.
Tarvitsemme sitä, mitä Kristus on tehnyt puolestamme, -
saadaksemme pelastuksen, ikuisen pelastuksen.
Sanon sen yhä uudestaan.
Se, mitä Raamattu opettaa, -
ei ole vihapuhetta. Se on rakkauspuhetta.
Meidät on kutsuttu rakastamaan lähimmäistä. Rakastamaan kaikkia.
Kiitos, että tulit lähetykseen.
Toivottavasti päätöksestä ei valiteta.
Kiitos! - Kiitos teille.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkiaamuisin kahdeksalta CBN-uutiskanavalta.
Jumala alkoi antaa minulle periaatteita, -
jotka kerron tässä kirjassa.
Pat Robertsonin työ kosketti miljoonia ihmisiä.
Hänen perintönsä koulutuksessa, mediassa ja avustustyössä on valtaisa.
Nyt voit saada hänen viisautensa.
"Ten Laws for Success" on suunnitelma saavutuksiin, täyteyteen -
ja Jumalan lapsen korkeimman kutsun arvoiseen perintöön.
Paketissa on kovakantinen "Ten Laws for Success" -kirja, -
työkirja ja äänikirja, -
jonka lukija on Andrew Knox Klubi 700:sta.
Jos joku haluaa ihmeen, hänen on oltava ehdottoman varma -
Jumalan voimasta, hyvyydestä ja kyvystä tehdä se, mitä Hän lupaa.
Aloita perinnön rakentaminen hankkimalla tuote tänään.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Lataa CBN-uutissovellus. Kaikki uutiset samasta paikasta.
Uutishälytyksiä. Katso CBN-uutiskanavaa.
CBN News. Koska totuudella on väliä.
Hanki sovellus tänään.
Lopuksi: Israelin ja Hamasin sota hallitsee uutisotsikoita, -
taustalta nousee myös hyviä uutisia. Julie Stahl otti selvää, -
miten ihmiset palvelevat toisiaan luovasti ja käytännöllisesti.
Nämä ovat ehkä kovimpia aikoja israelilaisille vuosikymmeniin.
Silti heillä on kyky puhaltaa yhteen hiileen.
Tämä on Satya-ravintola Jerusalemissa.
Se on kiinni sodan takia, -
mutta omistaja ja vapaaehtoiset tekevät ruokaa hyvään tarkoitukseen.
Järjestimme niin, että valmistamme paljon ilmaista ruokaa.
Teemme ruokaa koko viikon.
Lähetämme satoja aterioita -
perheille, jotka tulevat Gazan lähistöltä, ja sotilaille.
Omistaja Ilan Garousi ja tiimi -
ovat valmistaneet satoja aterioita päivässä sotilaille ja pakolaisille.
Teemme valmisteluja iltaisin.
Nyt aamulla teemme ateriat valmiiksi.
Jauhelihapastaa, lihapullia ja muuta.
Sen jälkeen lähetämme ateriat.
Noin kello 12―13 kaikki on valmista ja lähetämme ateriat.
Ruoka pakataan annosrasioihin ja kuljetetaan perille.
Garousi lahjoittaa ruoan, ja työntekijät lahjoittavat aikaansa.
Kiitos asiakkaille, jotka ovat käyneet meillä Satyassa -
kaikki nämä vuodet syömässä ja juomassa.
Rahat ovat peräisin teiltä. Käytämme myös niitä tähän.
Garousin kolme poikaa ovat rintamalla. Hän sanoo: "Armeija antaa muonaa, -
mutta sotilaat tarvitsevat lämpimän aterian."
Ravintola on yksi monien auttajien joukossa, hän päättää.
Tämä on hieno ominaisuus israelilaisissa. Tämä on vahvuutemme.
Meidät lyötiin maahan, -
mutta me vain nousemme ylös.
Se on israelilaisten vahvuus.
Me taistelemme, ja uskon, että voitamme -
ja nousemme vain entistä korkeammalle.
Julie Stahl, CBN News, Jerusalem.
Hieno juttu ja kiva lopetus ohjelmalle. Kiitos seurasta!
Näkemiin ja Jumalan siunausta!
Suomennos: Marianne Tenetz